als_Latn dik_Latn sag_Latn
Në prag të ndeshjes miqësore që Shqipëria do të luajë kundër Luksemburgut, Xhani De Biazi ka dalë në konferencën e zakonshme për shtyp para mediave, shkruan sportal.
Trajneri i Kombëtares kuqezi ka folur për testin e nesërme si edhe për ndeshjen eliminatore ndaj Izraelit pak ditë më vonë.
Ndërkohë, De Biazi foli edhe për rikthimin e Ergys Kaçes në Kombëtare, por pa harruar edhe lënien jashtë të Xhakës. Në fund trajneri foli edhe për të ardhmen e tij:
“Është një test i rëndësishëm, nuk duhet ta nënvlerësojmë Luksemburgun. Është një mundësi për të gjithë lojtarët. Formacioni që do jetë nesër, nuk do të jetë domosdoshmërisht ai që do luajë ndaj Izraelit. Do u jepet mundësia disa lojtarëve për të treguar vlerat e tyre”.
“Nuk kemi Balajn, pasi është i dëmtuar. Ndeshja e kaluar me Izraelin na ka lënë shije të hidhur. Është skuadër e fortë dhe duhet të jesh në lartësinë e duhur për ta përballuar.”
“Kaçe? Mund të them që e kuptoi se ka gabuar. Ka ardhur në rritje, në jetë gabohet dhe ai e ka kuptuar dhe do t’i vleje shumë”.
“Xhaka? Kaçe më ka dërguar një mesazh dhe ka pranuar gabimin, ndërsa Xhaka nuk ka bërë asnjë lëvizje të tillë. Është një situatë që duhet evidentuar. Ai u largua dhe ka marrë vendimin e tij”.
“Nuk i përgjigjem pyetjeve për të ardhmen, pasi nuk ekzistojnë. Flas vetëm për ndeshjen me Izraelin”.
“Do kishte qenë më mirë ta mbyllja pas Europianit? Nuk jam penduar”.
als_Latn als_Latn als_Latn als_Latn als_Latn als_Latn als_Latn als_Latn als_Latn